Poštovani diplomanti i magistranti,

obraćamo vam se s namjerom da vas obavijestimo o održavanju *Svečane promocije i dodjele diploma diplomantima i magistrantima Univerziteta u Sarajevu*, te da vas informiramo o detaljima u vezi sa protokolom manifestacije.

*Svečana promocija i dodjela diploma* održat će se u subotu 7. decembra 2019. godine u 11.00 sati u Olimpijskoj dvorani „Juan Antonio Samaranch” (Zetra).

Potrebno je da dođete do 10,30 sati ispred dvorane, na ulaz predviđen za vaš fakultet/akademiju. Ulazi su A, B, C i F. Detaljniji prikaz rasporeda sjedenja za fakultete/akademije i oznake ulaza u dvoranu „Juan Antonio Samaranch” možete pogledati u nastavku. Molimo vas da se istog striktno pridržavate.

**Molimo diplomante i magistrante, kao i goste da ne dolaze ličnim/osobnim vozilima jer parking neće biti otvoren za javnost. Molimo koristite javni prevoz ili taxi.**

**Ulaz u dvoranu** **je moguć samo uz odgovarajuću ulaznicu koju ćete preuzeti na studentskoj službi vašeg fakulteta. Ulaznica je besplatna i važi isključivo za diplomanta/magistranta.**

**Manifestacija počinje u 11.00 sati, te molimo sve diplomante/magistrante i goste da budu na svojim mjestima najdalje u 10.45. Iz sigurnosnih i protokolarnih razloga, ulaz u salu neće biti moguć nakon 11.00 sati.**

**Svi fakulteti/akademije su smješteni u parteru, dok su mjesta za roditelje i goste manifestacije rezervisana na tribinama. Za njih postoje posebne pozivnice koje ćete također moći preuzeti u dogovoru sa predstavnicima svoje studentske službe. Tokom manifestacije je zabranjeno gostima da sa tribina silaze u parter kako bi se neometano mogla izvršiti dodjela diploma.**

Molimo vas da pratite protokol programa, te da ustanete u trenutku kada dekan vašeg fakulteta/akademije bude promovirao diplomante i magistrante i tako popratite ovaj svečani trenutak. **U toku promocije studenti Medicinskog fakulteta polažu Hipokratovu zakletvu.**

**U toku promocije studenti mediciske grupacije polažu Svečanu zaketvu.**

Poštivanje pravila je preduvjet da se na dostojanstven i organiziran način realizira promocija preko pet hiljada diplomanata i magistranata.

Dodatne informacije i obavještenja možete dobiti na svojim studentskim službama prije održavanja manifestacije ili kod predstavnika studentskih službi prisutnih u Zetri.

**Dodjela diploma vršit će se u Zetri odmah nakon promocije. Molimo vas da u dvorani ostanete do samog završetka svečanog dijela promocije, te da sačekate na svojim mjestima početak dodjele diploma. Svaki fakultet ima posebno označeno mjesto u dvorani na kojem će se vršiti dodjela diploma. Predstavnici studentskih službi će organizirati dodjelu, te vas molimo da se striktno držite uputa koje vam oni daju. Fakulteti sa većim brojem studenata će dodjelu organizirati tako što će preko ekrana postavljenih u dvorani biti ispisana imena studenata koji trebaju preuzeti svoju diplomu.**

Budući da je u pitanju veliki broj diplomanata i magistranata, molimo vas za strpljenje i poštivanje protokola kako bismo ubrzali ovu proceduru.

Pozivamo Vas da kreirate svoj profil na LinkedIn mreži i postanete dijelom globalne poslovne zajednice. LinkedIn je poslovna društvena mreža koja je namijenjena povezivanju poslodavaca i ljudi koji traže zaposlenje. Ova mreža je nastala sa ciljem efikasnog predstavljanja profesionalnih sposobnosti njenih članova, povezivanja i što bržeg spajanja poslodavaca sa posloprimcima. LinkedIn je, pored ostalog, najveća svjetska profesionalna poslovna društvena mreža na kojoj poslovni ljudi razmjenjuju iskustva, učestvuju u raspravama, dijele zanimljive sadržaje i, naravno, pronalaze nove poslodavce.  Kreirajte profil i u polju obrazovanje (u sekciji School) upišite University of Sarajevo, a u polju Degree upištie zvanje koje ste stekli.

Također, ljubazno Vas molimo da obavezno popunite upitnik za alumni mrežu Univerziteta u Sarajevu koji je dostupan na linku <http://www.unsa.ba/studij/cjelozivotno-ucenje/alumni>

Na taj način omogućit ćete nam da steknemo uvid u Vasše utiske o studiju, kao i da vas možemo informirati o aktivnostima alumnija na Univerzitetu u Sarajevu.

Čestitamo vam na uspješnom završetku studija na Univerzitetu u Sarajevu!